นักวิทย์ทำข้อมูลละเอียดของจีโนมข้าวสาลีสำเร็จ
ข้าวสาลีเป็นธัญพืชที่ให้พลังงานมากกว่า 1 ใน 3 ของประชากรมนุษย์ทั่วโลก โดยให้ทั้งคาร์โบไฮเดรต โปรตีนอย่างกลูเตนที่เป็นไกลโคโปรตีน รวมทั้งวิตามิน และแร่ธาตุ แต่ข้าวสาลียากที่จะเติบโตในสภาพอากาศร้อนแห้ง และด้วยเงื่อนไขที่ท้าทายเหล่านี้คาดว่าปริมาณการเติบโตของข้าวสาลีจะหดตัวลงเมื่อโลกร้อนขึ้น เนื่องจากการเปลี่ยนแปลงสภาพภูมิอากาศ,นักพันธุศาสตร์จากสถาบันวิจัยรอธแฮมสเตด ในอังกฤษ เผยว่า ขณะนี้โลกต้องการแหล่งอาหาร ที่เป็นสายพันธุ์มีความทนทานต่อโรค และสามารถเจริญเติบโตได้โดยอาศัยน้ำน้อยลงในสภาพแวดล้อมที่อุ่นขึ้น เมื่อเร็วๆนี้มีการเปิดเผยว่าหลังจากระดมสมองของนักวิทยาศาสตร์กว่า 200 คนจาก 20 ประเทศ โดยใช้เวลาวิจัยนานถึง 13 ปี ทีมนักวิทยาศาสตร์ก็สามารถสร้างแผนที่ข้อมูลพันธุกรรมทั้งหมดหรือจีโนม (genome) ของข้าวสาลีสายพันธุ์ Triticum aestivum ที่เพาะปลูกกันอย่างแพร่หลายมากที่สุดในโลก ซึ่งแสดงให้เห็นว่าจีโนมข้าวสาลีมียีนทั้งหมด 107,891 ตัว โดยจีโนมที่มีความซับซ้อนมีอยู่ 16,000 ล้านคู่เบสของโครงสร้างของสารพันธุกรรมหรือดีเอ็นเอ (DNA),ทีมนักวิทยาศาสตร์คาดหวังว่าแผนที่พันธุกรรมดังกล่าวจะเป็นประโยชน์อย่างมหาศาลสำหรับการเพาะพันธุ์ข้าวสาลีเพื่อเร่งการพัฒนาพันธุ์ใหม่ๆให้ดีขึ้น โดยเชื่อว่าผลผลิตข้าวสาลีจะเพิ่มขึ้น 1.6% ต่อปีเพื่อตอบสนองความต้องการของประชากรโลกที่คาดการณ์ไว้ว่าจะอยู่ที่ 9,600 ล้านคน ภายในปี พ.ศ.2593.
ข้าวสาลีเป็นธัญพืชที่ให้พลังงานมากกว่า 1 ใน 3 ของประชากรมนุษย์ทั่วโลก โดยให้ทั้งคาร์โบไฮเดรต โปรตีนอย่างกลูเตน 
ข้าวสาลี,ธัญพืช,จีโนม,ยีน,ชื่นชีวิต,เกษตร